stanford-oval/wikipedia huggingface dataset:
พระยาชัยสุนทร (หล้า)
เหตุการณ์สำคัญ

•ปี พ.ศ. 2381 พระบาทสมเด็จพระนั่งเกล้าเจ้าอยู่หัว รัชกาลที่ 3 ทรงมีพระบรมราชโองการใบบอกพระราชทานสารตราต้งเมืองสกลนครมายังกรมการเมืองกาฬสินธุ์ที่รักษาราชการเมืองสกลนคร โปรดเกล้าฯให้ ท้าวลาวบุตรท้าวหมาป้องราชวงศ์เมืองกาฬสินธุ์เป็นที่อุปฮาดเมืองสกลนครและท้าวด่างบุตรพระยาไชยสุนทร(เจียม)ราชบุตรเมืองกาฬสินธุ์เป็นที่ราชบุตรเมืองสกลนครและให้อุปฮาดเมืองกาฬสินธุ์ไปจัดทำแผนที่แบ่งเขตแขวงเมืองสกลนครและเมืองกาฬสินธุ์ ดังปรากฏในท้องตราดังกล่าวแล้ว
•ปี พ.ศ. 2384 ครัวเมืองวัง มีราชวงศ์กอ เป็นหัวหน้า ได้อพยพมาต้งอยู่ที่บ้านกุดสิมหรือบ้านกุดกว้างที่ห้วยน้ำยัง จึงโปรดเกล้าฯ ให้ราชวงศ์กอ เป็น “พระธิเบศรวงศา” เจ้าเมือง ยกบ้านกุดสิมเป็นเมืองกุดสิมนารายณ์ ให้ท้าวคองเป็นอุปฮาด ท้าวตั้วเป็นราชวงศ์ ท้าวเนตรเป็นราชบุตร ทำราชการขึ้นกับเมืองกาฬสินธุ์
•ปี พ.ศ. 2387 ได้เป็นแม่กองจัดสร้างวัดกลาง เป็นพระอารามหลวงประจำเมือง โดยแยกธรณีสงฆ์ออกมาจากวัดศรีบุญเรือง(เหนือ) ซึ่งแต่เดิมคือวัดเดียวกัน
•ปี พ.ศ. 2388 หมื่นเดชอุดม ชาวเมืองเวียงจันทน์ ได้พาไพร่พลบ้านห้วยนายม แขวงเมืองวังมาตั้งบ้านเรือนอยู่ที่บ้านภูแล่นช้างชายเขาภูพานด้านทิศตะวันตก จึงทรงพระกรุณาโปรดเกล้าฯ ให้หมื่นเดชอุดมเป็นที่ “พระพิชัยอุดมเดช” เจ้าเมืองภูแล่นช้าง ให้เพี้ยโคตรหลักคำเป็นอุปฮาด ให้เพี้ยมหาราชเป็นราชวงศ์และให้เพี้ยดวงพรหมสีเป็นราชบุตร ยกบ้านภูแล่นช้างเป็นเมืองภูแล่นช้าง ทำราชการขึ้นกับเมืองกาฬสินธุ์ ผูกส่วยผลเรว ส่งเงินแทนปีละ 8 ชั่ง มีจำนวนเลก 318 คน
•ปี พ.ศ. 2388 ครัวเมืองคำเกิดของพระคำดวนและครัวเมืองคำม่วนของพระคำแดงรวมกันจำนวน 2,859 คน อพยพเข้ามาพึ่งพระบรมโพธิสมภารเมื่อครั้งพระยามหาอำมาตย์(ป้อม อมาตยกุล)เป็นแม่กองมาเกลี้ยกลรอม พระยามหาอำมาตย์ให้ครัวพระคำดวนมาตั้งอยู่ที่บ้านท่าขอนยาง จึงทรงพระกรุณาโปรดเกล้าฯ ให้พระคำดวนเป็น “พระสุวรรณภักดี” เจ้าเมืองท่าขอนยาง และแต่งตั้งกรมการเมืองคำเกิดเป็นอุปฮาด ราชวงศ์  และราชบุตร ช่วยราชการพระสุวรรณภักดีเมืองท่าขอนยางผกส่วยผลเรว ส่งเงินแทนปีละ 10 ชั่ง มีจำนวนเลก 407 คน ให้ทำราชการขึ้นกับเมืองกาฬสินธุ์ ส่วนครัวเมืองคำม่วน มีพระคำแดง เป็นหัวหน้าอพยพมาตั้งที่บ้านบึงกระดาน จึงโปรดเกล้าฯ ให้พระคำแดง เป็น “พระศรีสุวรรณ” เจ้าเมือง ยกบ้านบึงกระดานเป็นเมืองแซงบาดาล ให้ทำราชการขึ้นกับเมืองกาฬสินธุ์
ถึงแก่กรรม

•พระยาไชยสุนทร(หล้า) เจ้าเมืองกาฬสินธุ์ ลำดับที่ 4 ถึงแก่กรรมด้วยโรคชรา รับราชการเป็นเจ้าเมืองสนองพระเดชพระคุณ 10 ปี ที่โฮงเจ้าเมือง ในเมืองกาฬสินธุ์ เมื่อปี พ.ศ. 2490 สืบมาภายหลังลูกหลานเรียกขานทานว่า “อัญญาหลวงองค์น้อย” สิ้นประวัติพระยาไชยสุนทร (หล้า) เจ้าเมืองกาฬสินธุ์ ลำดับที่ 4 เพียงเท่านี้
ทายาท

พระยาไชยสุนทร(หล้า) สมรสกับ อัญญานางคำแดง มีบุตร 7 คน ได้แก่
1) นางขาว สมรสกับ พระอิทธิสาร(ด่าง) ราชบุตรเมืองกาฬสินธุ์และสกลนคร บุตรคนที่ 3 ของพระยาไชยสุนทร(เจียม) เจ้าเมืองกาฬสินธุ์ ลำดับที่ 3 มีบุตร 4 คน ได้แก่ 1)นางอ่อน 2)นางน้อย 3)ท้าวเปีย 4)ท้าวอุปละ เป็นต้น
2) พระยาไชยสุนทร(โคตร) เจ้าเมืองกาฬสินธุ์ ลำดับที่ 9 สมรสกับ คุณหญิงพา ณ กาฬสินธุ์ บุตรีคนที่ 2 ของพระยาไชยสุนทร(กิ่ง) เจ้าเมืองกาฬสินธุ์ ลำดับที่ 7 มีบุตร 10 คน ได้แก่ 1)ท้าวหนูแดง 2)พระสุริยมาตย์(สุรินทร์) ราชบุตรเมืองกาฬสินธุ์ 3)พระไชยแสง(ทองอินทร์) นายกองเมืองกาฬสินธุ์ 4)พระศรีธงไชย(คำตา) กรมการเมืองพิเศษสกล 5)หลวงไชยสวัสดิ์(คำแสน) เสมียนตราเมืองกาฬสินธุ์ 6)ขุนไชยสาร(จารย์เฮ้า) ผู้ดูแลพาหนะเจ้าเมืองกาฬสินธุ์ 7)นางข่าง 8)นางคะ 9)นางบัวสา 10)ท้าวคำหวา เป็นต้น
3) พระศรีวรวงศ์(สี) ผู้ช่วยเจ้าเมืองกาฬสินธุ์  สมรสกับ นางเจียงคำ บุตรีคนที่ 2 ของพระอุปสิทธิ์(สีน) กรมการเมืองสกลนคร มีบุตร 9 คน คือ 1)นางแพง 2)นางสระ 3)นางเอี่ยม 4)ท้าวทิตย์ 5)นางขำ 6)ท้าวทะ 7)ขุนพรหมวิศัย(เทพ) 8)ท้าวเถื่อน 9)ท้าวธรรม เป็นต้น
4) พระไชยราช(ไชย) กรมการเมืองสกลนคร สมรสกับ นางอุด บุตรีคนที่ 7 ของพระยาไชยสุนทร(จารย์ละ) เจ้าเมืองกาฬสินธุ์ ลำดับที่ 6 มีบุตร 11 คน ได้แก่ 1)ท้าวคำขาน 2)ท้าวคำสาร 3)นางข่าว 4)นางคำขาว 5)ท้าวปี 6)ท้าวชาลี 7)ท้าวคำสิงห์ 8)ท้าวคำแสน 9)ท้าวคำส่อง 10)ท้าวคำตัน 11)ท้าวคำจันทร์ เป็นต้น
5) พระอุปสิทธิ์(สีน) กรมการเมืองสกลนคร สมรสกับ นางคำผิว  บุตรีของพระยาประจันตประเทศธานี(ปิด) เจ้าเมืองสกลนคร มีบุตร 7 คน ได้แก่ 1)นางเจียงคำ 2)นางบัว 3)นางด้วง 4)นางสุมณฑา 5)นางทองแก้ว(กับนางเขียว) 6)นางเหลี่ยม(กับนางเขียว) 7)นางพรหมา(กับนางเขียว)  เป็นต้น
6) พระโพธิสาร(คำ) ราชวงศ์เมืองกาฬสินธุ์ สมรสกับใครไม่ทราบนาม มีบุตร 5 คน ได้แก่ 1)ท้าวสีหาราช 2)ท้าวสูญเมฆขลา 3)ท้าวสีสุราช 4)ท้าวเชียงสา 5)นางเชียงสี เป็นต้น
7) นางหมอก สมรสกับ ขุนไชยวงศ์ กำนันตำบลบ้านวังยาง แขวงเมืองสกลนคร มีบุตร 7 คน ได้แก่ 1)นางทอง 2)นางกอง 3)ท้าวเชียงคุณ 4)ท้าวพรหม 5)นางเป็ง 6)นางใบ ​​7)นางลี ​​เป็นต้น
สายตระกูล

| ก่อนหน้า |  | พระยาชัยสุนทร (หล้า) |  | ถัดไป |
| --- | --- | --- | --- | --- |
| พระยาชัยสุนทร (เจียม) |  |   เจ้าเมืองกาฬสินธุ์, ผู้ว่าราชการจังหวัดกาฬสินธุ์   (พ.ศ. 2381 - 2490) |  | พระยาชัยสุนทร (ทอง) |
↑  http://www.kalasinpit.ac.th/elearning/kroosert/data/kalasin.htm%5Bลิงก์เสีย%5D
ปางทรงพระสุบิน

พระไสยา โรงเรียนวัดราชาธิวาส พระพุทธรูปปางทรงพระสุบิน
ปางทรงพระสุบิน เป็นพระพุทธรูปอยู่ในอิริยาบถบรรทม (นอน) ตะแคงขวา พระหัตถ์ซ้ายทอดไปตามพระวรกาย พระพาหา (ต้นแขน) ขวาแนบกับพื้น ยกหลังพระหัตถ์ขึ้นแนบพระหนุ (คาง) งอนิ้วพระหัตถ์แนบกับพระปราง (แก้ม) หลับพระเนตร พระเศียรหนุนพระเขนย เป็นกิริยาบรรทมหลับในลักษณะสีหไสยาสน์ พระปางไสยาสน์ ลักษณะเช่นเดียวกับปางปรินิพพาน และปางโปรดอสุรินทราหู
ประวัติ

เมื่อพระบรมโพธิสัตว์ทรงเลิกบำเพ็ญทุกรกิริยา เพราะทรงเห็นว่าไม่ใช่หนทางแห่งพระโพธิญาณ จึงทรงเปลี่ยนมาดำเนินปฏิบัติทางสายกลาง (มัชฌิมาปฏิปทา) โดยเสด็จออกบิณฑบาตและเสวยพระกระยาหารดังเดิม ทำให้ปัญจวัคคีย์ ทั้ง 5 เข้าใจว่าพระบรมโพธิสัตว์ได้ละความเพียรแล้วหันมาบริโภคอาหารดังเดิม ไหนเลยจะสามารถพบธรรมวิเศษได้ จึงพากันเดินทางจากไป พระบรมโพธิสัตว์ทรงบำเพ็ญเพียรทางจิตมา จนถึงวันขึ้น 15 ค่ำ เดือน 6 ขณะบรรทมทรงปัญจมหาสุบิน (ฝัน) เป็นบุพนิมิตรมหามงคล 5 ประการ เมื่อตื่นบรรทมพระบรมโพธิสัตว์ทรงทำนายมหาสุบินนิมิตรด้วยพระองค์เอง ทรงทราบว่าจะได้ตรัสรู้เป็นพระสัมมาสัมพุทธเจ้า
ความเชื่อและคตินิยม

เป็นพระประจำวันเกิดของคนเกิดวันอังคาร
พระคาถา นิยมสวดบท ยัสสานุสสะระเณนาปิ อันตะลิก เขปิ ปาณิโน ปะติฏฐะมะธิ คัจฉันติ ภูมิยัง วิยะ สัพพะทา สัพพูปัททะวะชาลัมหา ยักขะโจราทิ สัมภะวา คะณะนานะ จะ มุตตานัง ปะริตตันตัมภะณามะ เห สวด 8 จบ
ขัตติยา สวัสดิผล

ระวังสับสนกับ ขัตติยะ สวัสดิผล
| ขัตติยา สวัสดิผลป> ช., ป.ม..ข้อมูลส่วนบุคคล |
| --- | --- |
เกิด: 4 พฤษภาคม พ.ศ. 2524 (43 ปี) กรุงเทพมหานคร ประเทศไทย
พรรคการเมือง: ขัตติยะธรรม (2553–2554)  เพื่อไทย (2554–2561, 2562–ปัจจุบัน) ไทยรักษาชาติ (2561–2562)
คู่สมรส: วิรุฬห์ กีรติพานิช

ขัตติยา สวัสดิผล (เกิด 4 พฤษภาคม พ.ศ. 2524) ชื่อเล่น เดียร์ กรรมการในคณะกรรมการประสานงานสภาผู้แทนราษฎรไทย (รัฐบาลแพทองธาร ชินวัตร) สมาชิกสภาผู้แทนราษฎร แบบบัญชีรายชื่อ อดีตรองเลขาธิการพรรคเพื่อไทย อดีตรองโฆษกพรรคไทยรักษาชาติ อดีตหัวหน้าพรรคขัตติยะธรรม อดีตวิทยากรกับนักวิเคราะห์ทางวอยซ์ทีวี
ประวัติ

ขัตติยา เกิดเมื่อวันที่ 4 พฤษภาคม พ.ศ. 2524 ที่กรุงเทพมหานคร เป็นบุตรสาวของพลตรีขัตติยะ กับนาวาเอกหญิง(พิเศษ) จันทรา สวัสดิผล มีพี่สาวร่วมบิดาคือ กิตติยา สวัสดิผล ชื่อเล่น เก๋
สำเร็จการศึกษาชั้นมัธยมศึกษาตอนปลาย จากโรงเรียนราชินีบน ระดับปริญญาตรี นิติศาสตร์ จากมหาวิทยาลัยธรรมศาสตร์ และปริญญาโทด้านกฎหมาย 2 สถาบัน คือมหาวิทยาลัยวิสคอนซิน แมดิสัน และมหาวิทยาลัยจอร์จ วอชิงตัน ประเทศสหรัฐ โดยมีเพื่อนร่วมรุ่นอย่าง วัชเรศร วิวัชรวงศ์ (ท่านชายอ้น)
ชีวิตครอบครัว

ขัตติยา ได้เข้าพิธีมงคลสมรสกับ วิรุฬห์ กีรติพานิช ชื่อเล่น โอ๋ เมื่อวันที่ 22 ธันวาคม พ.ศ. 2555 ณ โรงแรมสุโขทัย ถนนสาทรใต้ เขตสาทร กรุงเทพมหานคร
การทำงานและบทบาททางการเมือง

เมื่อจบการศึกษาปริญญาโทแล้วจึงเดินทางกลับประเทศไทย โดยประกอบอาชีพเป็นที่ปรึกษากฎหมายของบริษัทเอกชน ช่วงปี 2551-2554 นอกจากนี้ขัตติยายังเคยเข้าร่วมคณะทำงานด้านสตรีและสังคมกับพรรคเพื่อแผ่นดิน
ขัตติยา ได้เข้าฟังการชุมนุมทางการเมืองของกลุ่มพันธมิตรประชาชนเพื่อประชาธิปไตย ที่ขณะนั้นได้ยึดทำเนียบรัฐบาลโดยการชักชวนของ อัญชะลี ไพรีรัก ซึ่งสนิทสนมครอบครัวและกับบิดาของ ขัตติยาเป็นอย่างดี โดยเข้าไปนั่งฟังจำนวน 2 ครั้ง และ อัญชะลี ไพรีรัก ได้ประกาศบนเวทีชุมนุมว่าลูกสาว เสธ.แดง เข้ามาร่วมชุมนุมกับพวกเรา ต่อมาหลังจากการเสียชีวิตของบิดา ขัตติยาตั้งใจจะสานต่อปณิธาณทางการเมืองของบิดาต่อ จึงได้เข้าร่วมงานกับพรรคขัตติยะธรรม โดยได้รับเลือกจากสมาชิกพรรคให้ดำรงตำแหน่งหัวหน้าพรรคขัตติยะธรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ได้รับการติดต่อทาบทามจากพรรคเพื่อไทยให้มาร่วมงาน จึงได้ลงสมัครรับเลือกตั้งในสังกัดพรรคเพื่อไทย และได้รับเลือกตั้งเป็นสมาชิกสภาผู้แทนราษฎร แบบบัญชีรายชื่อ ลำดับที่ 44 และได้รับตำแหน่งกรรมาธิการการทหาร สภาผู้แทนราษฎรไทย ชุดที่ 24
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เธอได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 50 แต่ศาลรัฐธรรมนูญวินิจฉัยว่าการเลือกตั้งครั้งนี้ไม่ชอบตามรัฐธรรมนูญ เพราะไม่สามารถจัดการเลือกตั้งให้แล้วเสร็จภายในวันเดียวได้ตามพระราชกฤษฎีกา
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เธอได้ย้ายมาร่วมงานกับ พรรคไทยรักษาชาติ โดยลงสมัครรับเลือกตั้งในระบบบัญชีรายชื่อ ลำดับที่ 6 แต่พรรคไทยรักษาชาติถูกศาลรัฐธรรมนูญตัดสินยุบพรรค เมื่อวันที่ 7 มีนาคม พ.ศ. 2562 ขัดติยาจึงย้ายกลับมาสังกัดพรรคเพื่อไทยอีกครั้ง
จนกระทั่งเมื่ออรุณี กาสยานนท์ (ปัจจุบันเปลี่ยนชื่อเป็น ลิณธิภรณ์ วริณวัชรโรจน์) ได้ลาออกจากวอยซ์ทีวีเพื่อรับตำแหน่งโฆษกพรรคเพื่อไทย ขัตติยาจึงได้รับการทาบทาบให้เข้าร่วมจัดรายการทอล์กกิงไทยแลนด์แทน ต่อมาในการเลือกตั้ง พ.ศ. 2566 ขัตติยาได้ลงสมัคร ส.ส. แบบบัญชีรายชื่อของพรรคเพื่อไทย ลำดับที่ 20 และได้รับการเลือกตั้งพร้อมกับลิณธิภรณ์
เครื่องราชอิสริยาภรณ์

พ.ศ. 2567 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
แหล่งข้อมูลอื่น

ขัตติยา สวัสดิผล ที่เฟซบุ๊ก
ขัตติยา สวัสดิผล ที่เอกซ์ (ทวิตเตอร์)
โกไบรอัส (พระราชโอรสในดาไรอัสที่ 1)

บทความนี้เกี่ยวกับพระราชโอรสในดาไรอัสที่ 1 สำหรับความหมายอื่น ดูที่ โกไบรอัส
โกไบรอัส (เปอร์เซียเก่า: 𐎥𐎢𐎲𐎽𐎢𐎺; มีพระชนม์ชีพในศตวรรษที่ 6 ถึง 5 ก่อน ค.ศ.) เป็นพระราชโอรสในดาไรอัสที่ 1 แห่งเปอร์เซียกับพระมเหสีนาม Artystone ในฐานะพระราชโอรส โกไบรอัสจึงเป็นพระเชษฐา/อนุชาร่วมกับจักรพรรดิเซิร์กซีสที่ 1 ผู้ครองราชย์ถัดจากดาไรอัส ภายหลังโกไบรอัสนำทัพชาว Lygian, Mariandyni และซีเรียที่เป็นส่วนหนึ่งของกองทัพเซิร์กซีสในช่วงการรุกรานกรีซ
เทศบาลนครแม่สอด

บทความนี้เกี่ยวกับเทศบาลนคร สำหรับความหมายอื่น ดูที่ แม่สอด (แก้ความกำกวม)
| เทศบาลนครแม่สอด |
| --- | --- |
เทศบาลนคร
 จากซ้ายบนไปล่างขวา: สำนักงานเทศบาลนครแม่สอด, วัดชุมพลคีรี, ถนนบัวคูณ, ถนนอินทรคีรี, และภาพถ่ายมุมสูง
   ตรา
คำขวัญ: แม่สอดเมืองน่าอยู่ ประตูการท่องเที่ยวชายแดน เศรษฐกิจชุมชนเข้มแข็ง แหล่งการค้าอัญมณี
ทน.แม่สอดที่ตั้งของเทศบาลนครแม่สอดแสดงแผนที่จังหวัดตากทน.แม่สอดทน.แม่สอด (ประเทศไทย)แสดงแผนที่ประเทศไทย
พิกัด: 16°42′47″N 98°34′29″E﻿ / ﻿16.71306°N 98.57472°E﻿ / 16.71306; 98.57472
ประเทศ:  ไทย
จังหวัด: ตาก
อำเภอ: แม่สอด
การปกครอง
 • นายกเทศมนตรี: ประเสริฐ ปวงละคร
พื้นที่
 • ทั้งหมด: 27.2 ตร.กม. (10.5 ตร.ไมล์)
ประชากร (2568)
 • ทั้งหมด: 42,868 คน
 • ความหนาแน่น: 1,558.83 คน/ตร.กม. (4,037.4 คน/ตร.ไมล์)
รหัส อปท.: 03630601
สนามบิน: ท่าอากาศยานแม่สอด
ทางหลวง:  
ที่อยู่ สำนักงาน: สำนักงานเทศบาลนครแม่สอด เลขที่ 99/99 ถนนสายเอเชีย ตำบลแม่สอด อำเภอแม่สอด จังหวัดตาก 63110
โทรศัพท์: 0 5554 7449
โทรสาร: 0 5553 1434
เว็บไซต์: www.nakhonmaesotcity.go.th
 ส่วนหนึ่งของสารานุกรมประเทศไทย
เทศบาลนครแม่สอด เป็นเทศบาลนครในอำเภอแม่สอด จังหวัดตาก เดิมจัดตั้งเป็นเทศบาลตำบลเมื่อปี พ.ศ. 2482 ก่อนยกฐานะเป็นเทศบาลเมืองเมื่อปี พ.ศ. 2544 และยกฐานะเป็นเทศบาลนครขึ้นในปี พ.ศ. 2553 เป็นเทศบาลนครแห่งแรกในภาคตะวันตก แต่เป็นเทศบาลนครที่มีประชากรน้อยที่สุดในประเทศไทย
ประวัติ

เทศบาลนครแม่สอด แต่เดิมก่อนปี พ.ศ. 2480 มีฐานะการปกครองท้องถิ่นโดยขึ้นอยู่กับกำนัน ผู้ใหญ่บ้าน มีที่ว่าการอำเภอและหน่วยงานของแผนกต่าง ๆ คือ แผนกมหาดไทย แผนกที่ดิน แผนกสัสดี แผนกคลัง แผนกศึกษาธิการ แผนกสรรพสามิต แผนกสรรพากร แผนกอัยการ และมีหน่วยงานที่เป็นเอกเทศอีก คือ สถานีตำรวจภูธร และสถานีวิทยุอุตุนิยม ต่อมามีประชากรแน่นหนา มีจำนวนพลเมืองในท้องถิ่นสมัยนั้นประมาณ 12,000 คนเศษ จึงได้มีพระราชกฤษฎีกายกฐานะจัดตั้งขึ้นเป็นเทศบาลตำบล เมื่อวันที่ 30 กันยายน พ.ศ. 2482 มีอาณาเขตในการปกครองสมัยนั้น มีเนื้อที่ 480 ตารางกิโลเมตร มีจำนวนหมู่บ้าน 27 หมู่บ้าน
ต่อมาโดยคณะเทศมนตรี และด้วยความเห็นชอบของอำเภอและจังหวัดได้พิจารณาเห็นว่าเขตเทศบาลกว้างขวางมากเกินไปไม่สามารถที่จะปกครองดูแลทำนุบำรุงได้ทั่วถึง จึงพิจารณาของเปลี่ยนแปลงเขตเทศบาลให้เล็กลงมาอีกเพื่อเหมาะสมกับกำลังเงิน รายได้ ของท้องถิ่นที่จะทำการปกครองดูแลและทำนุบำรุงท้องถิ่นได้ทั่วถึง จึงได้มีพระราชกฤษฎีกาเปลี่ยนแปลงเขตเทศบาล เมื่อปี พ.ศ. 2492 ลงเหลือพื้นที่การปกครอง 27.2 ตารางกิโลเมตร และ ได้มีพระราชกฤษฎีกายกฐานะเป็นเทศบาลเมืองแม่สอด เมื่อวันที่ 9 พฤศจิกายน พ.ศ. 2544
เมื่อวันที่ 28 มกราคม พ.ศ. 2553 ได้มีประกาศกระทรวงมหาดไทยว่า เทศบาลเมืองแม่สอด มีราษฎรตั้งแต่ 50,000 คนขึ้นไป ทั้งมีรายได้ควรแก่การที่จะปฏิบัติหน้าที่ตามที่กำหนดไว้ใน พ.ร.บ.เทศบาล พ.ศ. 2496 และเข้าเงื่อนไขหลักเกณฑ์ตาม พ.ร.บ.เทศบาล มาตรา 11 แห่ง พ.ร.บ.เทศบาล พ.ศ. 2496 แก้ไขเพิ่มเติม ฉบับที่ 12 พ.ศ. 2496 สมควรให้เปลี่ยนแปลงฐานะเป็นเทศบาล "นครแม่สอด" ตามเจตนารมณ์ของท้องถิ่น ชวรัตน์ ชาญวีรกูล รัฐมนตรีว่าการกระทรวงมหาดไทยในขณะนั้น จึงอาศัยอำนาจตามมาตรา 11 และมาตรา 13 แห่ง พ.ร.บ.เทศบาล ประกาศเปลี่ยนแปลงเทศบาลเมืองแม่สอดเป็น "เทศบาลนครแม่สอด" ทำให้เป็นเทศบาลนครแห่งแรกในภาคตะวันตก และยังเป็นเทศบาลนครแห่งเดียวในภาคตะวันตกเป็นระยะเวลาถึง 15 ปี ก่อนจะมีเทศบาลนครหัวหินเพิ่มเข้ามาเป็นเทศบาลแห่งที่ 2 ของภาคตะวันตก ในปี พ.ศ. 2568
สำนักงานเทศบาล

อาคารสำนักงานเทศบาลตำบลแม่สอด ในระยะเริ่มแรกได้ทำการเช่าอาคารของเอกชนเพื่อใช้เป็นสำนักงานเทศบาล ตั้งอยู่ที่ถนนอินทรคีรี
ต่อมาเมื่อ พ.ศ. 2485 กิจการบริหารของท้องถิ่นได้เจริญขึ้น ทำให้อาคารสถานที่คับแคบไม่เหมาะสมต่อการปฏิบัติราชการ จึงได้ย้ายตัวอาคารสำนักงานเทศบาลโดยเช่าอาคารของเอกชนเป็นอาคารไม้ 2 ชั้น กว้างขวางกว่าเดิมเหมาะสมกับการใช้เป็นอาคารสำนักงาน อยู่จุดกลางตลาด เป็นที่ชุมชน ตั้งอยู่ที่ริมถนนศรีพานิช
ในปี พ.ศ. 2489 ได้ย้ายอาคารสำนักงานเทศบาลไปเช่าอาคารเอกชนและเป็นอาคารไม้ 2 ชั้น ตั้งอยู่ที่ริมถนนประสาทวิถี ติดกับโรงเรียนรัฐบาล (โรงเรียนแม่สอดสรรพวิทยาคม) ต่อมาเมื่อปี พ.ศ. 2495 เทศบาลได้จัดซื้อที่ดินจากกระทรวงมหาดไทย มีเนื้อที่ 1,512 ตารางเมตร ดำเนินการก่อสร้างอาคารไม้ชั้นเดียวตามแบบแปลนของกรมโยธาธิการ แบบที่ 503 งบประมาณค่าก่อสร้างทั้งสิ้น 59,900 บาท
ต่อมาได้มีการจัดซื้อที่ดินเพิ่มเติมอีกจำนวน 15 ไร่ 2 งาน 66 ตารางวา ตั้งอยู่ใกล้ถนนสายเอเชียและเยื้องกับโรงเรียนเทศบาลวัดชุมพลคีรี พร้อมทั้งก่อสร้างสำนักงานเทศบาลหลังใหม่ เป็นจำนวนเงิน 2 ล้านบาท เทศบาลยังได้รับความร่วมมือจาก นางอะมีนา คาตูน ได้อุทิศที่ดินซึ่งมีอาณาเขตติดต่อกับที่ดินที่สำนักงานใหญ่แห่งนี้เพิ่มอีกประมาณ 4 ไร่ เพื่อสมทบเป็นที่ก่อสร้างอาคารสำนักงานเทศบาลด้วย
ภูมิศาสตร์

แม่สอดมีภูมิประเทศเป็นที่ราบลุ่มเชิงเขา ทิศตะวันออกเป็นเทือกเขาถนนธงชัย ภายในเขตเทศบาลมีลำห้วยแม่สอดไหลผ่านตัวเมือง
ภูมิศาสตร์ > ที่ตั้งและอาณาเขต

เทศบาลนครแม่สอด ตั้งอยู่ในอำเภอแม่สอด จังหวัดตาก มีพื้นที่ประมาณ 27.2 ตารางกิโลเมตรหรือประมาณ 17,000 ไร่ มีระยะทางห่างจากตัวจังหวัดตาก ประมาณ 87 กิโลเมตร และห่างจากกรุงเทพมหานครประมาณ 509 กิโลเมตร มีอาณาเขตติดต่อกับองค์การบริหารส่วนตำบลและเทศบาลต่าง ๆ คือ
ทิศเหนือ ติดต่อกับองค์การบริหารส่วนตำบลแม่ปะ
ทิศใต้ ติดต่อกับองค์การบริหารส่วนตำบลแม่ตาว
ทิศตะวันออก ติดต่อกับองค์การบริหารส่วนตำบลแม่ปะ และองค์การบริหารส่วนตำบลพระธาตุผาแดง
ทิศตะวันตก ติดต่อกับเทศบาลตำบลท่าสายลวด
ภูมิศาสตร์ > ภูมิอากาศ

| ข้อมูลภูมิอากาศของเทศบาลนครแม่สอด (2524–2553)> เดือน | ข้อมูลภูมิอากาศของเทศบาลนครแม่สอด (2524–2553)> ม.ค. | ข้อมูลภูมิอากาศของเทศบาลนครแม่สอด (2524–2553)> ก.พ. | ข้อมูลภูมิอากาศของเทศบาลนครแม่สอด (2524–2553)> มี.ค. | ข้อมูลภูมิอากาศของเทศบาลนครแม่สอด (2524–2553)> เม.ย. | ข้อมูลภูมิอากาศของเทศบาลนครแม่สอด (2524–2553)> พ.ค. | ข้อมูลภูมิอากาศของเทศบาลนครแม่สอด (2524–2553)> มิ.ย. | ข้อมูลภูมิอากาศของเทศบาลนครแม่สอด (2524–2553)> ก.ค. | ข้อมูลภูมิอากาศของเทศบาลนครแม่สอด (2524–2553)> ส.ค. | ข้อมูลภูมิอากาศของเทศบาลนครแม่สอด (2524–2553)> ก.ย. | ข้อมูลภูมิอากาศของเทศบาลนครแม่สอด (2524–2553)> ต.ค. | ข้อมูลภูมิอากาศของเทศบาลนครแม่สอด (2524–2553)> พ.ย. | ข้อมูลภูมิอากาศของเทศบาลนครแม่สอด (2524–2553)> ธ.ค. | ข้อมูลภูมิอากาศของเทศบาลนครแม่สอด (2524–2553)> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 35.4 (95.7) | 38.5 (101.3) | 40.3 (104.5) | 41.1 (106) | 41.6 (106.9) | 36.6 (97.9) | 35.6 (96.1) | 35.4 (95.7) | 35.8 (96.4) | 38.7 (101.7) | 36.5 (97.7) | 35.7 (96.3) | 41.6 (106.9) |
| อุณหภูมิสูงสุดเฉลี่ย °C (°F) | 31.6 (88.9) | 34.0 (93.2) | 35.8 (96.4) | 36.8 (98.2) | 34.1 (93.4) | 31.4 (88.5) | 30.5 (86.9) | 30.3 (86.5) | 31.5 (88.7) | 32.2 (90) | 31.5 (88.7) | 30.4 (86.7) | 32.5 (90.5) |
| อุณหภูมิเฉลี่ยแต่ละวัน °C (°F) | 22.4 (72.3) | 24.5 (76.1) | 27.2 (81) | 29.1 (84.4) | 27.9 (82.2) | 26.3 (79.3) | 25.8 (78.4) | 25.6 (78.1) | 26.2 (79.2) | 26.1 (79) | 24.4 (75.9) | 22.0 (71.6) | 25.6 (78.1) |
| อุณหภูมิต่ำสุดเฉลี่ย  °C (°F) | 15.3 (59.5) | 16.7 (62.1) | 19.8 (67.6) | 23.1 (73.6) | 23.9 (75) | 23.6 (74.5) | 23.2 (73.8) | 23.1 (73.6) | 23.2 (73.8) | 22.3 (72.1) | 19.2 (66.6) | 15.5 (59.9) | 20.7 (69.3) |
| อุณหภูมิต่ำสุดที่เคยบันทึก °C (°F) | 7.6 (45.7) | 9.4 (48.9) | 11.8 (53.2) | 17.6 (63.7) | 19.5 (67.1) | 21.5 (70.7) | 20.9 (69.6) | 20.6 (69.1) | 19.3 (66.7) | 15.3 (59.5) | 8.4 (47.1) | 4.5 (40.1) | 4.5 (40.1) |
| ปริมาณฝน มม (นิ้ว) | 1.7 (0.067) | 8.2 (0.323) | 15.5 (0.61) | 44.8 (1.764) | 174.2 (6.858) | 255.4 (10.055) | 329.0 (12.953) | 321.7 (12.665) | 185.4 (7.299) | 102.1 (4.02) | 23.7 (0.933) | 5.9 (0.232) | 1,467.6 (57.78) |
| ความชื้นร้อยละ | 72 | 64 | 61 | 64 | 76 | 84 | 86 | 87 | 85 | 82 | 77 | 74 | 76 |
| วันที่มีฝนตกโดยเฉลี่ย | 0.6 | 0.8 | 2.0 | 5.2 | 17.0 | 25.1 | 26.7 | 26.6 | 20.5 | 12.2 | 3.2 | 0.8 | 140.7 |
| จำนวนชั่วโมงที่มีแดด | 275.9 | 259.9 | 275.9 | 243.0 | 158.1 | 57.0 | 58.9 | 58.9 | 108.0 | 179.8 | 219.0 | 275.9 | 2,170.3 |
แหล่งที่มา 1: กรมอุตุนิยมวิทยา
แหล่งที่มา 2: Office of Water Management and Hydrology, Royal Irrigation Department  (แสงอาทิตย์และความชื้น)
ดวงตราเทศบาล

ดวงตราเทศบาลเป็นรูปประตูเมือง เพราะตามประวัติศาสตร์นั้นพม่าได้ยกทัพเข้ามาตีประเทศไทยผ่านทางอำเภอแม่สอด ซึ่งเป็นเมืองด่านหน้า รับข้าศึกที่ด่านแม่ละเมา ด้วยความสำคัญทางประวัติศาสตร์เทศบาลจึงได้กำหนดดวงตราเป็นรูปประตูเมือง เพื่อแสดงว่าครั้งหนึ่งเมืองแม่สอด เป็นเมืองหน้าด่านของประเทศไทยในการป้องกันการรุกรานจากประเทศพม่า
การศึกษา

| --- | --- |
 สถาบันอุดมศึกษา ที่ตั้งในเขตพื้นที่ เทศบาลนครแม่สอด มหาวิทยาลัยราชภัฏกำแพงเพชร วิทยาเขตแม่สอด สถาบันอาชีวศึกษา วิทยาลัยเทคนิคแม่สอด โรงเรียนเอกชน โรงเรียนราษฎร์วิทยา  โรงเรียนภัทรวิทยา  โรงเรียนอิสลามศึกษา:  โรงเรียนรัฐบาล โรงเรียนสรรพวิทยาคม  โรงเรียนแม่สอด โรงเรียนเทศบาลนครแม่สอด โรงเรียนเทศบาลวัดดอนแก้ว (ท.ด.ก.)  โรงเรียนเทศบาลวัดชุมพลคีรี (ท.ช.พ.)  โรงเรียนเทศบาลวัดบุญญาวาส (ท.บ.ว.)  โรงเรียนเทศบาลวัดมณีไพรสณฑ์ (ท.ม.ณ.)  โรงเรียนเทศบาลเฉลิมพระเกียรติสมเด็จพระเทพรัตนราชสุดาฯ สยามบรมราชกุมารี
การขนส่ง

ทางหลวงแผ่นดินหมายเลข 12 สายแม่สอด–มุกดาหาร ส่วนหนึ่งของถนนสายเศรษฐกิจตะวันออก-ตะวันตก และทางหลวงเอเชียสาย 1
ทางหลวงแผ่นดินหมายเลข 105 สายแม่สอด–แม่สะเรียง เชื่อมต่อกับทางหลวงแผ่นดินหมายเลข 12 ที่ทางแยกหน้าสำนักงานเทศบาลนครแม่สอด
ท่าอากาศยานนานาชาติแม่สอด เป็นท่าอากาศยานที่ตั้งอยู่ในตำบลท่าสายลวด อำเภอแม่สอด จังหวัดตาก (นอกเขตเทศบาลนครแม่สอด)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ แม่สอด
http://www.nakhonmaesotcity.go.th เว็บไซต์เทศบาลนครแม่สอด
| ด ค กองค์กรปกครองส่วนท้องถิ่นระดับล่างในจังหวัดตาก |
| --- | --- | --- |
| เทศบาลนคร | แม่สอด |  |
| เทศบาลเมือง | ตาก |  |
| เทศบาลตำบล |  ท่าสายลวด  ทุ่งกระเชาะ  ทุ่งหลวง  บ้านตาก  พบพระ  แม่กลอง  แม่กุ  แม่จะเรา  แม่จัน  แม่ต้าน  แม่ตาว  แม่ระมาด  ไม้งาม  วังเจ้า  สามเงา  หนองบัวใต้  อุ้มผาง  |  |
| องค์การบริหารส่วนตำบล |  เกาะตะเภา  ขะเนจื้อ  คีรีราษฎร์  ช่องแคบ  เชียงทอง  ด่านแม่ละเมา  ตลุกกลางทุ่ง  ตากตก  ตากออก  ท้องฟ้า  ท่าสองยาง  ท่าสายลวด  นาโบสถ์  น้ำรึม  บ้านนา  ประดาง  ป่ามะม่วง  โป่งแดง  พบพระ  พระธาตุ  พระธาตุผาแดง  พะวอ  มหาวัน  แม่กาษา  แม่กุ  แม่ต้าน  แม่ตื่น  แม่ท้อ  แม่ปะ  แม่ระมาด  แม่วะหลวง  แม่สลิด  แม่สอง  แม่หละ  แม่อุสุ  โมโกร  ยกกระบัตร  ย่านรี  รวมไทยพัฒนา  วังจันทร์  วังประจบ  วังหมัน  วังหิน  วาเล่ย์  สมอโคน  สามเงา  สามหมื่น  หนองบัวเหนือ  อุ้มผาง  |  |
| ด ค กเทศบาลนครและองค์กรปกครองส่วนท้องถิ่นรูปแบบพิเศษในประเทศไทย |
| --- | --- |
เทศบาลนคร:  เกาะสมุย  ขอนแก่น  เจ้าพระยาสุรศักดิ์  เชียงราย  เชียงใหม่  ตรัง  นครปฐม  นครราชสีมา  นครศรีธรรมราช  นครสวรรค์  นนทบุรี  บางบัวทอง  บุรีรัมย์  ปากเกร็ด  พิษณุโลก  พระนครศรีอยุธยา  ภูเก็ต  แม่สอด  ยะลา  ระยอง  รังสิต  ลำปาง  สกลนคร  สงขลา  สมุทรปราการ  สมุทรสาคร  สุราษฎร์ธานี  หาดใหญ่  แหลมฉบัง  อุดรธานี  อุบลราชธานี  อ้อมน้อย 
อปท. รูปแบบพิเศษ:  กรุงเทพมหานคร  เมืองพัทยา
สุปราณี เจริญผล

| สุปราณี เจริญผล |
| --- | --- |
ชื่อเกิด: สุปราณี เจริญผล
เกิด: 12 พฤศจิกายน พ.ศ. 2513 (54 ปี) อำเภอเบตง จังหวัดยะลา ประเทศไทย
คู่สมรส: ชัยนันทน์ ศาสนนันทน์ (2546–ปัจจุบัน)
บุตร: 1 คน
อาชีพ: นางแบบ นักแสดง
ปีที่แสดง: พ.ศ. 2531–ปัจจุบัน
ผลงานเด่น: นัยเนตร – ทายาทอสูร (2535) ฉวีเพ็ญ – เมียหลวง (2542) กุนตี/กุ้ง – สามีตีตรา (2544) วจี – ตะวันตกดิน (2564)
พิฆเนศวร: นักแสดงเจ้าของวลีเด็ดแห่งปี พ.ศ. 2566 – ตะวันตกดิน
สุปราณี เจริญผล (เกิด 12 พฤศจิกายน พ.ศ. 2513) ชื่อเล่น ไก่ เป็นนางแบบและนักแสดงลูกครึ่งไทย-ปากีสถาน เริ่มเข้าสู่วงการบันเทิงจากการเป็นนางแบบและพรีเซ็นเตอร์โฆษณา สุปราณีเป็นนักแสดงไทยที่เคยร่วมแสดงซีรีส์เกาหลีเรื่อง ซิตี้ฮันเตอร์ นอกจากนี้เธอยังเป็นเจ้าของวลีโด่งดังอย่าง “งานไม่ใหญ่แน่นะวิ“
ผลงาน > มิวสิควิดีโอ

2531 สวรรค์เบี่ยง ของ ยุรนันท์ ภมรมนตรี
2535 หลอมละลาย ของ วงทู
2535 ไม่เจ็บไม่จำ ของ วงทู
ฟุตบอลทีมชาติเวลส์

ฟุตบอลทีมชาติเวลส์ (เวลส์: Tîm pêl-droed cenedlaethol Cymru) เป็นทีมฟุตบอลตัวแทนของประเทศเวลส์ในการแข่งขันฟุตบอลระหว่างชาติ บริหารงานโดยสมาคมฟุตบอลเวลส์ (FAW) และเป็นสมาชิกของยูฟ่า
แม้ประเทศเวลส์จะไม่ใช่ดินแดนที่เป็นรัฐเอกราช โดยมีฐานะเป็นส่วนหนึ่งของสหราชอาณาจักร แต่ก็มีสมาคมฟุตบอลและทีมชาติเป็นของตนเอง โดยเข้าร่วมการแข่งขันฟุตบอลระหว่างชาติในรายการสำคัญๆทุกรายการของฟีฟ่าและยูฟ่า อย่างไรก็ตามสำหรับการแข่งขันฟุตบอลในกีฬาโอลิมปิก ประเทศในเครือสหราชอาณาจักรอันประกอบไปด้วยอังกฤษ, สก็อตแลนด์, เวลส์ และไอร์แลนด์เหนือต้องรวมทีมกันลงแข่งขันภายใต้ชื่อของสหราชอาณาจักร
ทีมชาติเวลส์จัดเป็นฟุตบอลทีมชาติที่เก่าแก่ที่สุดในโลกอันดับที่ 3 รองจากทีมชาติอังกฤษและทีมชาติสก็อตแลนด์ แต่เคยผ่านเข้าไปเล่นรอบสุดท้ายในรายการสำคัญๆ เพียงแค่ 3 ครั้งคือฟุตบอลโลกปี 1958 ที่ประเทศสวีเดน, ฟุตบอลชิงแชมป์แห่งชาติยุโรป 2016 ที่ประเทศฝรั่งเศส และฟุตบอลชิงแชมป์แห่งชาติยุโรป 2020​ โดยทีมชาติเวลส์มีฉายาที่ตั้งขึ้นโดยสื่อมวลชนกีฬาในประเทศไทยว่า มังกรแดง
โดยผลงานดีที่สุดในระดับชาติที่ทีมชาติเวลส์เคยทำได้คือการผ่านเข้าถึงรอบ 8 ทีมสุดท้ายในฟุตบอลโลก 1958 และผ่านเข้าถึงรอบรองชนะเลิศในการแข่งขันฟุตบอลชิงแชมป์แห่งชาติยุโรป 2016
ส่วนในการแข่งขันฟุตบอลโลก 2018 รอบคัดเลือก โซนยุโรป เวลส์ตกรอบคัดเลือกโดยมีคะแนนตามหลังทีมชาติสาธารณรัฐไอร์แลนด์ซึ่งอยู่อันดับ 2 เพียงแค่ 2 คะแนน อย่างไรก็ตามเวลส์สามารถผ่านเข้าไปแข่งขันในรอบสุดท้ายในฟุตบอลชิงแชมป์แห่งชาติยุโรป 2020​ ได้สำเร็จ
การจัดอันดับโลกของฟีฟ่าที่ทีมชาติเวลส์เคยทำได้สูงสุดคืออันดับที่ 8 (ตุลาคม 2015) ภายใต้การคุมทีมของ คริส โคลแมน โดยในเดือนกันยายน 2015 นับเป็นครั้งแรกในประวัติศาสตร์ที่ เวลส์ กลายเป็นทีมชาติที่มีอันดับโลกดีที่สุดในบรรดาทีมชาติในสหราชอาณาจักร